વધારે તપાસ કરતાં ઇન્સ્પેક્ટરોને રોમન જિંટરની નવ વર્ષની પોત્રી પણ મળી આવી! જિંટર વસાહતના શરૂઆતના દિવસોથી જ ઓસ્કરને ઓળખતો હતો. ડેફમાં એકઠા થયેલા ભંગારમાંથી એણે જ તો પ્લાઝોવને લોખંડ પૂરું પાડ્યું હતું! પરંતુ અન્ટરસ્ટર્મફ્યૂહરર લિઓપોલ્ડ અને ઇન્સ્પેક્ટરોએ એવી અંગત ઓળખાણો તરફ કોઈ જ ધ્યાન ન આપ્યું. બીજા બાળકોની સાથે જિંટરના પુત્રને પણ ચોકીદાર સાથે દરવાજા પાસે મોકલી આપવામાં આવ્યો! ફ્રાન્સિસ સ્પાયરાનો પુત્ર સાડા દસ વર્ષનો હતો, પરંતુ ચોપડામાં તેને ચૌદ વર્ષનો હોવાનું કહેવામાં આવ્યું હતું. એ દિવસે એ એક લાંબી સીડીની ટોચ ઉપર ચડીને બારીઓને પોલિશ કરવાનું કામ કરતો હતો, એટલે એ દિવસની ધાડમાં એ બચી જવા પામ્યો.